CELEX: 62011CN0472
Language: lv
Date: 2011-09-16 00:00:00
Title: Lieta C-472/11: Lūgums sniegt prejudiciālu nolēmumu, ko 2011. gada 16. septembrī iesniedza Fővárosi Bíróság (Magyar Köztársaság) — Banif Plus Bank Zrt./Csipai Csaba un Csipai Viktória

17.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 370/16
            
         Lūgums sniegt prejudiciālu nolēmumu, ko 2011. gada 16. septembrī iesniedza Fővárosi Bíróság (Magyar Köztársaság) — Banif Plus Bank Zrt./Csipai Csaba un Csipai Viktória
   
   (Lieta C-472/11)
   2011/C 370/26
   Tiesvedības valoda — ungāru
   
      Iesniedzējtiesa
   
   
      Fővárosi Bíróság
   
   
      Lietas dalībnieki pamata procesā
   
   
      Prasītāja: Banif Plus Bank Zrt.
   
   
      Atbildētāji: Csipai Csaba, Csipai Viktória
   
   
      Prejudiciālie jautājumi
   
   
               1)
            
            
               Vai valsts tiesas darbības atbilst Direktīvas 93/13/EEK (1) 7. panta 1. punktam, ja gadījumā, kad tiek konstatēts negodīgs līguma noteikums un lietas dalībnieki šajā saistībā nav iesnieguši prasību, tiesa viņus informē, ka tā starp lietas dalībniekiem noslēgtā aizdevuma līguma vispārējo noteikumu 29. klauzulas ceturto teikumu uzskata par spēkā neesošu? Pamatojums spēkā neesamībai ir tiesību normu pārkāpums, proti, Valdības dekrēta Nr. 18/1999 1. panta 1. punkta c) apakšpunkta un 2. panta c) punkta pārkāpums.
            
         
               2)
            
            
               Saistībā ar pirmo jautājumu — vai tiesa var pieprasīt lietas dalībniekiem iesniegt apsvērumus par minēto līguma noteikumu, lai varētu konstatēt šī noteikuma, iespējams, negodīgās juridiskās sekas un panāktu Direktīvas 93/13 6. panta 1. punktā norādītos mērķus?
            
         
               3)
            
            
               Saistībā ar iepriekš minētajiem apstākļiem — vai, pārbaudot negodīgu līguma noteikumu, tiesa var pārbaudīt visus līguma noteikumus vai arī tā var pārbaudīt tikai tos līguma noteikumus, ar kuriem līgumslēdzējs, kurš noslēdzis līgumu ar patērētāju, pamato savu prasību?
            
         
      (1)  Padomes 1993. gada 5. aprīļa Direktīva 93/13/EEK par negodīgiem noteikumiem patērētāju līgumos (OV L 95, 29. lpp.).